title: 2006/557/EK: Komisijas Lēmums ( 2006. gada 8. augusts ), ar kuru groza Lēmumu 2005/802/EK, ar ko pieņem saistības, kas piedāvātas attiecībā uz Krievijas Federācijas izcelsmes kālija hlorīda importa antidempinga procedūru

text:
               9.8.2006

               LV

               Eiropas Savienības Oficiālais Vēstnesis

               L 218/22

      KOMISIJAS LĒMUMS

   (2006. gada 8. augusts),
   ar kuru groza Lēmumu 2005/802/EK, ar ko pieņem saistības, kas piedāvātas attiecībā uz Krievijas Federācijas izcelsmes kālija hlorīda importa antidempinga procedūru
   (2006/557/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (“pamatregula”) (1), un jo īpaši tās 8. pantu,
   apspriedusies ar Padomdevēju komiteju,
   tā kā:

               (1)

               Padome ar Regulu (EEK) Nr. 3068/92 (2) (“sākotnējā regula”) noteica galīgos antidempinga maksājumus cita starpā par Baltkrievijas un Krievijas izcelsmes kālija hlorīda (“potašs” vai “attiecīgais ražojums”) importu.

               (2)

               Pēc termiņa beigu pārskata atbilstīgi pamatregulas 11. panta 2. punktam un starpposma pārskata atbilstīgi pamatregulas 11. panta 3. punktam (“iepriekšējā izmeklēšana”) Padome Regulā (EK) Nr. 969/2000 (3) noteica, ka iepriekšminētie pasākumi ir jāsaglabā, un grozīja šo pasākumu formu. Pasākumi tika noteikti kā fiksēta summa euro par tonnu dažādu kategoriju un veidu potašam.

               (3)

               Ar Regulu (EK) Nr. 992/2004 (4) Padome paredzēja atbrīvot no antidempinga maksājumiem importu, kas veikts atbilstīgi nosacījumiem īpašos saistību piedāvājumos (“paplašināšanās saistības”), uz dalībvalstīm, kuras Eiropas Savienībai pievienojās 2004. gada 1. maijā (“ES-10”), un piešķirt Komisijai pilnvaras pieņemt šādas paplašināšanās saistības. Pamatojoties uz to un ievērojot pamatregulas 8. pantu, 11. panta 3. punktu, 21. pantu un 22. panta c) punktu, Komisija ar Regulu (EK) Nr. 1002/2004 (5) pieņēma paplašināšanās saistības, ko iesniedza: i) Baltkrievijas ražotājs eksportētājs kopā ar Austrijā, Lietuvā un Krievijā izvietotiem uzņēmumiem, ii) Krievijas ražotājs eksportētājs kopā ar Krievijā un Austrijā izvietotiem uzņēmumiem un iii) Krievijas ražotājs eksportētājs kopā ar uzņēmumu, kas saistību pieņemšanas laikā atradās Kiprā.

               (4)

               Ar Regulu (EK) Nr. 858/2005 (6) Komisija pieņēma jaunas saistības no iepriekšminētajiem ražotājiem eksportētājiem līdz 2006. gada 13. aprīlim.

               (5)

               Izskatot divus atsevišķus daļējus starpposma pārskatus atbilstīgi pamatregulas 11. panta 3. punktam, kurus pieprasīja Krievijas ražotāji eksportētāji JSC Sivinit un JSC Uralkali, Padome ar Regulu (EK) Nr. 1891/2005, ar kuru grozīja Regulu (EEK) Nr. 3068/92, aizstāja fiksēto maksājumu summu ar konkrētiem procentuāliem maksājumiem visiem potaša veidiem, ko ražojuši minētie Krievijas uzņēmumi. Komisija ar Lēmumu 2005/802/EK (7) pieņēma JSC Silvinit un JSC Uralkali piedāvātās saistības. Minētajā periodā JSC Silvinit Maskavā sadarbojās ar ekskluzīvu izplatītāju – JSC International Potash Company –, kopā ar kuru JSC Silvinit piedāvāja saistības.

               (6)

                  JSC Silvinit 2006. gada janvārī informēja Komisiju par to, ka tas vēlas mainīt tirdzniecības kanālus uz Kopienu un iekļaut Polyfer Handels GmbH, Vīne, Austrija, kā izplatītāju. Ievērojot šīs izmaiņas, JSC Silvinit lūdza attiecīgi izdarīt grozījumus atbilstošajos noteikumos Lēmumā 2005/802/EK. Šim nolūkam JSC Silvinit kopā ar JSC International Potash Company un Polyfer Handels GmbH vienoti ir piedāvājuši pārskatīt saistības.

               (7)

               Šajā sakarā secināja, ka Polyfer Handels GmbH iekļaušana JSC Silvinit tirdzniecības kanālos nav ietekmējusi saistību izpildāmību vai efektīvu uzraudzību.

               (8)

               Ņemot vērā iepriekš minēto, tika uzskatīts par lietderīgu attiecīgi grozīt Lēmuma 2005/802/EK rezolutīvo daļu,

         IR NOLĒMUSI ŠĀDI.
   1. pants
   Lēmuma 2005/802/EK 1. pantu aizstāj ar šādu tekstu:

      “1. pants
      Ar šo pieņem saistības, ko sakarā ar antidempinga procedūru attiecībā uz Krievijas Federācijas izcelsmes kālija hlorīda importu piedāvā turpmāk minētie uzņēmumi un ražotāji eksportētāji.

                  Valsts

                  Uzņēmums

                     Taric papildu kods

                  Krievijas Federācija

                  Ražoja JSC Silvinit, Soļikamska, Krievija, un pārdeva JSC International Potash Company, Maskava, Krievija, vai Polyfer Handels GmbH, Vīne, Austrija, pirmajam neatkarīgajam pircējam Kopienā, kurš darbojas kā importētājs

                  A695

                  Krievijas Federācija

                  Ražoja un pārdeva JSC Uralkali, Berezņiki, Krievija, vai ražoja JSC Uralkali, Berezņiki, Krievija, un pārdeva Uralkali Trading SA, Ženēva, Šveice, pirmajam neatkarīgajam pircējam Kopienā, kurš darbojas kā importētājs

                  A520”

   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2006. gada 8. augustā

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV L 308, 24.10.1992., 41. lpp. Regulā jaunākie grozījumi izdarīti ar Regulu (EK) Nr. 1891/2005 (OV L 302, 19.11.2005., 14. lpp.).

      (3)  OV L 112, 11.5.2000., 4. lpp.

      (4)  OV L 182, 19.5.2004., 23. lpp.

      (5)  OV L 183, 20.5.2004., 16. lpp. Regulā grozījumi izdarīti ar Regulu (EK) Nr. 588/2005 (OV L 98, 16.4.2005., 11. lpp.).

      (6)  OV L 143, 7.6.2005., 11. lpp.

      (7)  OV L 302, 19.11.2005., 79. lpp.


title: 2007/397/EK: Komisijas Lēmums ( 2007. gada 8. jūnijs ), ar ko izveido ekspertu grupu demogrāfisko jautājumu risināšanai

text:
               12.6.2007

               LV

               Eiropas Savienības Oficiālais Vēstnesis

               L 150/5

      KOMISIJAS LĒMUMS

   (2007. gada 8. jūnijs),
   ar ko izveido ekspertu grupu demogrāfisko jautājumu risināšanai
   (2007/397/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu, un jo īpaši tā 140. pantu.
   tā kā:

               (1)

               EK dibināšanas līguma 140. pantā paredzēts, ka Komisija veicina dalībvalstu sadarbību, kā arī sekmē to darbību koordināciju visās sociālās politikas jomās.

               (2)

               Saskaņā ar Komisijas 2006. gada 12. oktobra paziņojumu “Eiropas demogrāfiskā nākotne – problēma un tās risinājumi” Komisija nolēma kā atbalstu izveidot valdību ekspertu grupu.

               (3)

               Grupas uzdevums ir palīdzēt izstrādāt politikas, lai piemērotos demogrāfiskajām izmaiņām.

               (4)

               Pasākumi tiks veikti, lai nodrošinātu grupas sadarbību, kā arī lai izvairītos no tā, ka tās darbība pārklājas ar citu Eiropas grupu un komiteju darbību, kuru darbības lokā ir ar demogrāfiju saistīti jautājumi, kā, piemēram, Nodarbinātības komiteja, Sociālās aizsardzības komiteja, Ekonomikas politikas komiteja, Ekonomikas un finanšu komiteja, Padomdevēja padome par vienlīdzīgām iespējām sievietēm un vīriešiem un augsta līmeņa speciālistu grupa līdztiesības nodrošināšanai vīriešu un sieviešu starpā. Komisija šīs institūcijas informēs par ekspertu grupas demogrāfisko jautājumu risināšanai darbu.

               (5)

               Grupas sastāvā jāiekļauj dalībvalstu valdību pārstāvji un neatkarīgi eksperti.

               (6)

               Tāpēc ir jāizveido ekspertu grupa demogrāfisko jautājumu risināšanai, jānosaka tās pilnvaras un struktūra,

         IR NOLĒMUSI ŠĀDI.
   1. pants
   Komisijā uz piecu gadu termiņu (pagarināms) izveido “ekspertu grupu demogrāfisko jautājumu risināšanai”, turpmāk tekstā – “grupa”.
   2. pants
   Pienākumi
   Grupas uzdevums ir sniegt Komisijai ieteikumus demogrāfisko izmaiņu kontroles procesā un īstenot politikas vadlīnijas, kas noteiktas Komisijas 2006. gada 12. oktobra paziņojumā par Eiropas demogrāfisko nākotni (COM(2006) 571).
   Precīzāk, grupas uzdevums ir:

               —

               palīdzēt Komisijai izdarīt secinājumus no pētījumu rezultātiem, noteikt informāciju, kas būtu atbilstoša ziņojumiem par demogrāfiju, un veicināt paraugprakses apmaiņu, kurai par pamatu būs Demogrāfijas jautājumu forums. Grupai jāņem vērā to daudzo pasākumu un pētījumu rezultāti, ko Eiropas iestādes ir veikušas šajā jomā,

               —

               sniegt iespēju dalībvalstīm paust savu viedokli par atbildēm, kas jāsniedz, globāli risinot demogrāfiskās problēmas, kā arī par īpašām iniciatīvām, kas izriet no 2006. gada 12. oktobra paziņojuma par Eiropas demogrāfisko nākotni un tā sekām, jo īpaši nozarēs, kuras vēl nav esošo komiteju un padomdevēju grupu uzmanības lokā,

               —

               palīdzēt turpmāk Komisijai izstrādāt ziņojumus par demogrāfijas jautājumiem un sniegt novērtējumu par ES gatavību risināt jautājumus saistībā ar demogrāfiskajām izmaiņām (novērtējums jāiekļauj gada progresa ziņojumā par Lisabonas stratēģijas īstenošanu),

               —

               nodrošināt iespēju pieredzes un paraugprakses apmaiņai ģimenes politikas jomā un atbalstīt darbības, kas vērstas uz to, lai uzlabotu to personu dzīves kvalitāti, uz kurām gulstas ģimenes locekļu aprūpes pienākumi,

               —

               lūgt mutisku un rakstisku ieguldījumu no sociālajiem partneriem un pilsoniskās sabiedrības.

         Grupas priekšsēdētājs var ieteikt Komisijai apspriesties ar grupu par kādu noteiktu jautājumu.
   3. pants
   Sastāvs – dalībnieku iecelšanas kārtība
   1.   Grupā ietilpst valdību eksperti un neatkarīgi eksperti.
   Katra dalībvalsts ieceļ valdības ekspertu, kura pienākums ir pārstāvēt šo dalībvalsti.
   Komisija ieceļ neatkarīgus ekspertus privātpersonas statusā no speciālistu vidus, kas ir kompetenti 2. pantā minētajās jomās, un viņi sniedz ieteikumus Komisijai neatkarīgi no jebkādiem ārējiem norādījumiem.
   2.   Piemēro šādus nosacījumus:

               —

               grupas locekļi strādā, līdz viņu vietā ieceļ citus ekspertus vai līdz viņu pilnvaru beigām,

               —

               grupas locekļus, kuri vairs nespēj dot efektīvu ieguldījumu grupas darbā, atkāpjas vai pārkāpj šā panta pirmā vai otrā ievilkuma vai Eiropas Kopienas dibināšanas līguma 287. panta prasības, var aizstāt uz atlikušo pilnvaru laiku,

               —

               grupas locekļu, kas iecelti privātpersonas statusā, vārdus publicē Nodarbinātības, sociālo lietu un vienlīdzīgu iespēju ģenerāldirektorāta tīmekļa vietnē un Eiropas Savienības Oficiālajā Vēstnesī, C sērijā. Grupas locekļu vārdus apkopo, apstrādā un publicē saskaņā ar noteikumiem Eiropas Parlamenta un Padomes Regulā (EK) Nr. 45/2001 (1) par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti.

         4. pants
   Darbība
   1.   Komisija ieceļ grupas priekšsēdētāju.
   2.   Ja tas ir lietderīgi un/vai nepieciešami, Komisijas pārstāvis var lūgt piedalīties grupas vai apakšgrupas darbā ekspertus vai novērotājus, kuriem ir īpaša kompetence kādā darba kārtībā izskatāmajā jautājumā.
   3.   Ja Komisija norāda, ka informācija, kas iegūta, piedaloties grupas darbā, attiecas uz konfidenciāliem jautājumiem, to nedrīkst izpaust.
   4.   Grupa parasti pulcējas uz sanāksmi kādā no Komisijas vai tās dienestu darba telpām, kuru Komisija nosaka atkarībā no iepriekš noteiktās darba kārtības un grafika. Grupa var pulcēties uz sanāksmi arī citviet, piemēram, ja kāda dalībvalsts vēlas, lai grupas sanāksme notiktu šajā valstī saistībā ar kādu notikumu, kas īpaši varētu būt grupas interešu lokā. Sekretariāta pakalpojumus nodrošina Komisijas dienesti. Šajās sanāksmēs var piedalīties arī citi Komisijas ierēdņi, kurus interesē attiecīgā jautājuma izskatīšana.
   5.   Grupa pieņem savu reglamentu, pamatojoties uz Komisijā pieņemto standarta reglamentu.
   6.   Komisijas dienesti var publicēt tīmeklī kopsavilkumu, secinājumus, secinājumu daļas vai grupas darba dokumentu attiecīgā dokumenta oriģinālvalodā.
   5. pants
   Sanāksmju izdevumu segšana
   Komisija saskaņā ar tajā pieņemto kārtību atmaksā ceļa un uzturēšanās izdevumus, kas grupas locekļiem, ekspertiem un novērotājiem radušies saistībā ar darbu grupā. Par paveikto darbu valdību ekspertiem apmaksa nav paredzēta.
   Sanāksmju izdevumus atmaksā attiecīgo dienestu rīcībā esošo resursu robežās saskaņā ar ikgadējo resursu sadalījuma procedūru.
   6. pants
   Stāšanās spēkā
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2007. gada 8. jūnijā

            Komisijas vārdā —

            Komisijas loceklis

         Vladimír ŠPIDLA

      (1)  OV L 8, 12.1.2001., 1. lpp.


title: Eiropas Parlamenta un Padomes Lēmums (ES) 2017/1599 (2017. gada 13. septembris) par Eiropas Savienības Solidaritātes fonda izmantošanu atbalsta sniegšanā Itālijai

text:
               23.9.2017

               LV

               Eiropas Savienības Oficiālais Vēstnesis

               L 245/3

         EIROPAS PARLAMENTA UN PADOMES LĒMUMS (ES) 2017/1599
   (2017. gada 13. septembris)
   par Eiropas Savienības Solidaritātes fonda izmantošanu atbalsta sniegšanā Itālijai
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 2012/2002 (2002. gada 11. novembris), ar ko izveido Eiropas Savienības Solidaritātes fondu (1), un jo īpaši tās 4. panta 3. punktu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 11. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Savienības Solidaritātes fonda (“Fonds”) mērķis ir ļaut Savienībai ātri, efektīvi un elastīgi reaģēt uz ārkārtas situācijām, lai demonstrētu solidaritāti ar to reģionu iedzīvotājiem, kurus ir piemeklējušas dabas katastrofas.

               (2)

               Fondam pieejamo līdzekļu apjoms nepārsniedz EUR 500 000 000 gadā (2011. gada cenās), kā noteikts Padomes Regulas (ES, Euratom) Nr. 1311/2013 (3) 10. panta 1. punktā. Viss 2016. gada piešķīrums palika neizlietots, tika pārnests uz nākamo gadu saskaņā ar Regulas (EU, Euratom) Nr. 1311/2013 10. panta 1. punktu un tika daļēji izmantots 2017. gada aprīlī. 2017. gada piešķīrums vēl nav izmantots.

               (3)

               Itālija 2016. gada 16. novembrī iesniedza pieteikumu par Fonda izmantošanu pēc zemestrīces, kas 2016. gada 24. augustā skāra Abruco, Lacio, Markes un Umbrijas reģionu. Papildu zemestrīces notika iepriekš skartajos apgabalos un ievērojami palielināja iepriekš ziņoto postījumu apmēru. Pēc tam Itālija 2017. gada 15. februārī iesniedza galīgo pieteikumu ar pārskatītām aplēsēm, tostarp visiem postījumiem, kas nodarīti no 2016. gada 24. augusta līdz 2017. gada 18. janvārim.

               (4)

               Itālijas pieteikums atbilst Regulas (EK) Nr. 2012/2002 4. pantā izklāstītajiem nosacījumiem finansiālā ieguldījuma sniegšanai no Fonda.

               (5)

               Tāpēc Fonds būtu jāizmanto, lai sniegtu finansiālu atbalstu Itālijai.

               (6)

               Tā kā summa, ko var izmantot 2017. gadā, nav pietiekama, lai segtu atbalstu pilnā apmērā, starpība izņēmuma kārtā būtu jāfinansē, izmantojot 2018. gadam pieejamo gada summu, kā noteikts Regulas (ES, Euratom) Nr. 1311/2013 10. panta 2. punktā.

               (7)

               Lai pēc iespējas saīsinātu laiku, kas vajadzīgs Fonda izmantošanai, šis lēmums būtu jāpiemēro no tā pieņemšanas dienas,

         IR PIEŅĒMUŠI ŠO LĒMUMU.
   1. pants
   Savienības 2017. finanšu gada vispārējā budžeta ietvaros Eiropas Savienības Solidaritātes fondu izmanto, lai sniegtu Itālijai summu EUR 1 196 797 579 apmērā saistību un maksājumu apropriācijās.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2017. gada 13. septembra.

      Strasbūrā, 2017. gada 13. septembrī

            Eiropas Parlamenta vārdā –

            priekšsēdētājs

         A. TAJANI

            Padomes vārdā –

            priekšsēdētājs

         M. MAASIKAS

      (1)  OV L 311, 14.11.2002., 3. lpp.

      (2)  OV C 373, 20.12.2013., 1. lpp.

      (3)  Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).


               16.12.2015

               LV

               Eiropas Savienības Oficiālais Vēstnesis

               C 419/211

         P7_TA(2012)0432
   Jauna Komisijas locekļa iecelšana amatā
   Eiropas Parlamenta 2012. gada 21. novembra lēmums, ar ko apstiprina Tonio Borg iecelšanu Komisijas locekļa amatā
   (2015/C 419/41)

      Eiropas Parlaments,

               —

               ņemot vērā Līguma par Eiropas Savienības darbību 246. panta otro daļu un Eiropas Atomenerģijas kopienas dibināšanas līguma 106.a pantu,

               —

               ņemot vērā Pamatnolīguma par Eiropas Parlamenta un Eiropas Komisijas attiecībām 6. punktu (1),

               —

               ņemot vērā 2012. gada 16. oktobrī iesniegto Komisijas locekļa John Dalli paziņojumu par atkāpšanos no amata,

               —

               ņemot vērā Padomes 2012. gada 25. oktobra vēstuli, kurā Padome apspriedās ar Parlamentu par lēmumu, kas jāpieņem, vienojoties ar Komisijas priekšsēdētāju, par Tonio Borg iecelšanu Komisijas locekļa amatā,

               —

               ņemot vērā 2012. gada 13. novembrī notikušo Tonio Borg uzklausīšanu, ko vadīja Vides, sabiedrības veselības un pārtikas nekaitīguma komiteja kopā ar Iekšējā tirgus un patērētāju aizsardzības komiteju un Lauksaimniecības un lauku attīstības komiteju, un pēc šīs uzklausīšanas sagatavotos novērtējuma paziņojumus,

               —

               ņemot vērā Reglamenta 106. pantu un XVII pielikumu,

               1.

               apstiprina Tonio Borg iecelšanu par Komisijas locekli uz atlikušo Komisijas pilnvaru laiku līdz 2014. gada 31. oktobrim;

               2.

               uzdod priekšsēdētājam nosūtīt šo lēmumu Padomei, Komisijai un dalībvalstu valdībām.

      (1)  OV L 304, 20.11.2010., 47. lpp.


title: 2012/525/ES: Padomes Lēmums ( 2012. gada 24. septembris ), ar ko ieceļ Reģionu komitejas locekli un locekļa aizstājēju no Vācijas

text:
               28.9.2012

               LV

               Eiropas Savienības Oficiālais Vēstnesis

               L 263/42

         PADOMES LĒMUMS
   (2012. gada 24. septembris),
   ar ko ieceļ Reģionu komitejas locekli un locekļa aizstājēju no Vācijas
   (2012/525/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Vācijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Peter MÜLLER kunga pilnvaru termiņa beigām ir atbrīvojusies Reģionu komitejas locekļa vieta.

               (3)

               Pēc Stephan TOSCANI kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekli:

                           —

                              Helma KUHN-THEIS kundze, Bevollmächtigte für Europaangelegenheiten;

                     un

               b)

               par locekļa aizstājēju:

                           —

                              Isolde RIES kundze, Vizepräsidentin des Landtages des Saarlandes.

         2. pants
   Šis lēmums stājas spēkā tā pieņemšanas dienā.

      Briselē, 2012. gada 24. septembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: 2010/444/CFSP: Padomes Lēmums 2010/444/KĀDP ( 2010. gada 11. augusts ), ar ko pagarina pilnvaru termiņu Eiropas Savienības īpašajam pārstāvim Bijušajā Dienvidslāvijas Maķedonijas Republikā ( FYROM )

text:
               12.8.2010

               LV

               Eiropas Savienības Oficiālais Vēstnesis

               L 211/32

         PADOMES LĒMUMS 2010/444/KĀDP
   (2010. gada 11. augusts),
   ar ko pagarina pilnvaru termiņu Eiropas Savienības īpašajam pārstāvim Bijušajā Dienvidslāvijas Maķedonijas Republikā (FYROM)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā priekšlikumu, ko iesniegusi Savienības Augstā pārstāve ārlietās un drošības politikas jautājumos,
   tā kā:

               (1)

               Padome 2005. gada 17. oktobrī pieņēma Vienoto rīcību 2005/724/KĀDP (1), ar ko Erwan FOUÉRÉ kungu iecēla par Eiropas Savienības īpašo pārstāvi (turpmāk “ESĪP”) Bijušajā Dienvidslāvijas Maķedonijas Republikā (FYROM).

               (2)

               Padome 2010. gada 16. martā pieņēma Lēmumu 2010/156/KĀDP (2), ar ko ESĪP pilnvaru termiņu pagarināja līdz 2010. gada 31. augustam.

               (3)

               ESĪP pilnvaru termiņš būtu jāpagarina līdz 2011. gada 28. februārim vai līdz brīdim, kad Padome pēc Savienības Augstā pārstāvja ārlietās un drošības politikas jautājumos (turpmāk “AP”) priekšlikuma pieņem lēmumu, ka Eiropas Ārējās darbības dienests veic funkcijas, kas atbilst Lēmumā 2010/156/KĀDP noteiktajām funkcijām, un izbeidz viņa pilnvaras,

         IR PIEŅĒMUSI ŠO LĒMUMU.
   1. pants
   Lēmumu 2010/156/KĀDP ar šo groza šādi.

               1.

               Lēmuma 1. pantu aizstāj ar šādu pantu:
               “1. pants
               Eiropas Savienības īpašais pārstāvis
               Ar šo ESĪP Bijušajā Dienvidslāvijas Maķedonijas Republikā Erwan FOUÉRÉ kunga pilnvaru termiņš tiek pagarināts līdz 2011. gada 28. februārim vai līdz brīdim, kad Padome pēc AP priekšlikuma pieņem lēmumu, ka Eiropas Ārējās darbības dienests veic funkcijas, kas atbilst šajā lēmumā noteiktajām funkcijām, un izbeidz viņa pilnvaras.”

               2.

               Lēmuma 5. pantu aizstāj ar šādu pantu:
               “5. pants
               Finansējums
               1.   ESĪP pilnvaru īstenošanas izdevumiem paredzētā finanšu atsauces summa laikposmam no 2010. gada 1. aprīļa līdz 2010. gada 31. augustam ir EUR 340 000.
               2.   ESĪP pilnvaru īstenošanas izdevumiem paredzētā finanšu atsauces summa laikposmam no 2010. gada 1. septembra līdz 2011. gada 28. februārim ir EUR 310 000.
               3.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
               4.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.”

         2. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2010. gada 11. augustā

            Padomes vārdā –

            priekšsēdētājs

         S. VANACKERE

      (1)  OV L 272, 18.10.2005., 26. lpp.

      (2)  OV L 67, 17.3.2010., 6. lpp.


title: Padomes Lēmums (1964. gada 25. februāris) par to, kā dažus Līguma noteikumus par tiesībām veikt uzņēmējdarbību un maksājumiem piemēro Francijas aizjūras departamentiem

text:
Svarīgs juridisks paziņojums

|

31964D0350

Oficiālais Vēstnesis 093 , 11/06/1964 Lpp. 1484 - 1484 Speciālizdevums dāņu valodā: Sērija I Nodaļa 1963-1964 Lpp. 0135  Speciālizdevums angļu valodā: Sērija I Nodaļa 1963-1964 Lpp. 0144  Speciālizdevums grieķu valodā Nodaļa 06 Sējums 3 Lpp. 0003  Speciālizdevums spāņu valodā: Nodaļa 06 Sējums 1 Lpp. 0042  Speciālizdevums portugāļu valodā Nodaļa 06 Sējums 1 Lpp. 0042

		Padomes lēmums(1964. gada 25. februāris)par to, kā dažus Līguma noteikumus par tiesībām veikt uzņēmējdarbību un maksājumiem piemēro Francijas aizjūras departamentiem(64/350/EEK)EIROPAS EKONOMIKAS KOPIENAS PADOME,ņemot vērā Eiropas Ekonomikas kopienas dibināšanas līgumu un jo īpaši tā 227. panta 2. punktu,ņemot vērā Komisijas priekšlikumu,tā kā saskaņā ar 227. panta 2. punkta otro daļu Padomei ir jāizstrādā nosacījumi, atbilstīgi kuriem Francijas aizjūras departamentiem piemēro Līguma noteikumus, kas nav minētā panta 2. punkta pirmās daļas noteikumi, un jo īpaši Līguma 52. līdz 58. pantu un 106. pantu;tā kā šo departamentu ekonomikas stāvokļa un to ekonomiskās un sociālās attīstības prasību dēļ tajos ir lietderīgi piemērot Līguma 52. līdz 58. pantu un dažus 106. panta noteikumus,IR PIEŅĒMUSI ŠO LĒMUMU.1. pantsLīguma 52. līdz 58. pantu piemēro Francijas aizjūras departamentiem saskaņā ar šajā lēmumā izklāstītajiem nosacījumiem.Pieņemot direktīvas, lai īstenotu Vispārējo programmu uzņēmējdarbības veikšanas brīvības ierobežojumu atcelšanai, Padome izņēmuma kārtā un vajadzīgajā apjomā var izdot īpašas direktīvas par personu un sabiedrību reģistrāciju uzņēmējdarbības veikšanai Francijas aizjūras departamentos.2. pantsNeskarot saskaņā ar Līgumu un ar 1957. gada 25. marta Īstenošanas konvenciju pieņemto normu īstenošanu un to normu īstenošanu, kas jāpieņem saskaņā ar 1. pantu, tiesības veikt uzņēmējdarbību Francijas aizjūras departamentos pakāpeniski paplašina uz dalībvalstu, kas nav Francija, sabiedrībām un pilsoņiem tā, lai jebkāda diskriminācija tiktu likvidēta vēlākais trīs gadus pēc šā lēmuma ieviešanas.Padome ar kvalificētu balsu vairākumu pēc Komisijas priekšlikuma pieņem šīs pakāpeniskās paplašināšanas īstenošanai vajadzīgās direktīvas.Tomēr dalībvalstu pilsoņi un sabiedrības attiecībā uz noteiktu darbību Francijas aizjūras departamentā var izmantot pirmās daļas noteikumus tikai tiktāl, ciktāl valsts, kuras valstspiederīgie tie ir, piešķir tādai pašai darbībai tādas pašas priekšrocības Francijas pilsoņiem un sabiedrībām.3. pantsLīguma 106. panta noteikumus piemēro Francijas aizjūras departamentiem tiktāl, ciktāl tos neietekmē Padomes Lēmums par to, kā Līguma noteikumus par kapitāla apriti piemēro Alžīrijai un Francijas Aizjūras departamentiem.4. pantsŠo lēmumu dalībvalstis piemēro no tās pašas dienas, kad Padomes Lēmumu par aizjūras valstu un teritoriju asociāciju ar Eiropas Ekonomikas kopienu.Šo datumu publicē Eiropas Kopienu Oficiālajā Vēstnesī.Briselē, 1964. gada 25. februārīPadomes vārdā —priekšsēdētājsH. Fayat--------------------------------------------------


27.3.2008.       LV                             Eiropas Savienības Oficiālais Vēstnesis                                   C 76 E/89
                                                                                Ceturtdiena, 2007. gada 10. maijs
                                                     PIEŅEMTIE TEKSTI
           P6_TA(2007)0173
           Kopienas likumdošanas vienkāršošana (grozījumi Reglamentā)
           Eiropas Parlamenta 2007. gada 10. maija lēmums par grozījumiem Eiropas Parlamenta Reglamentā,
              lai pielāgotu iekšējās procedūras prasībām vienkāršot Kopienas tiesību aktus (2005/2238(REG))
           Eiropas Parlaments,
           — ņemot vērā Reglamenta grozījumu priekšlikumu (B6-0582/2005),
           — ņemot vērā Komisijas paziņojumu Eiropas Parlamentam, Padomei, Eiropas Ekonomikas un sociālo lietu
                komitejai un Reģionu komitejai “Kopienas Lisabonas programmas ieviešana: normatīvās vides vienkār-
                šošanas stratēģija” (COM(2005)0535),
           — ņemot vērā 2006. gada 15. un 16. jūnija Eiropadomes secinājumus, it īpaši 41. punktu,
           — ņemot vērā 2006. gada 16. maija rezolūciju par normatīvās vides vienkāršošanas stratēģiju (1),
           — ņemot vērā 2006. gada 16. maija rezolūciju par likumdevēja vēl neizlemto tiesību aktu priekšlikumu
                izvērtēšanas rezultātu (2),
           — ņemot vērā Komisijas paziņojumu Eiropas Parlamentam, Padomei, Eiropas Ekonomikas un sociālo lietu
                komitejai un Reģionu komitejai “Labāka regulējuma Eiropas Savienībā stratēģisks pārskats”
                (COM(2006)0689),
           — ņemot vērā Reglamenta 201. un 202. pantu,
           — ņemot vērā Konstitucionālo jautājumu komitejas ziņojumu un Juridiskās komitejas atzinumu
                (A6-0143/2007),
           A. tā kā minētās 2006. gada 16. maija rezolūcijas par normatīvās vides vienkāršošanas stratēģiju
                21. punktā Parlaments ir apņēmies “meklēt risinājumu, lai uzlabotu iekšējās likumdošanas procedūras
                un paņēmienus, lai paātrinātu “vienkāršošanas” lietas, joprojām ņemot vērā procedūras, kas noteiktas
                primārajos tiesību aktos, šajā gadījumā — EK līgumā”;
           B.   tā kā kodifikācijas un pārstrādāšanas tehnika ir nozīmīgākie Kopienas tiesību aktu vienkāršošanas
                līdzekļi un tā kā tiesību aktu vienkāršošana atbilst jaunajai Lisabonas stratēģijai, kuras mērķis ir
                izaugsme un nodarbinātība Eiropā;
           C. tā kā Reglamentā ir pants, kas attiecas uz kodifikāciju un kas ir jāpārskata, taču nekas nav teikts par
                pārstrādāšanu;
           (1) OV C 297 E, 7.12.2006., 136. lpp.
           (2) OV C 297 E, 7.12.2006., 140. lpp.
 ---pagebreak--- C 76 E/90                                          Eiropas Savienības Oficiālais Vēstnesis                            LV        27.3.2008.
Ceturtdiena, 2007. gada 10. maijs
               D. tā kā Parlaments, pārskatot un padarot skaidrākas procedūras, vēlas sniegt nopietnu ieguldījumu tiesību
                    aktu vienkāršošanā un mudināt Komisiju iesniegt vairāk šādu priekšlikumu;
               E.   tā kā ir vēlams, lai Padome veiktu līdzīgus pasākumus,
               1.    nolemj veikt Reglamentā turpmāk minētos grozījumus;
               2.    atgādina, ka šie grozījumi stājas spēkā nākamās sesijas pirmajā dienā;
               3.    uzdod priekšsēdētājam informēšanas nolūkā nosūtīt šo lēmumu Padomei un Komisijai.
                       SPĒKĀ ESOŠAIS TEKSTS                                                          GROZĪJUMI
                                                              Grozījums Nr. 1
                                                                 80. pants
1.     Ja Komisija iesniedz Parlamentam priekšlikumu par Kopie-          1.     Ja Komisija iesniedz Parlamentam priekšlikumu par Kopie-
nas tiesību aktu oficiālo kodifikāciju, šo priekšlikumu nodod            nas tiesību aktu kodifikāciju, šo priekšlikumu nodod izskatīšanai
izskatīšanai komitejā, kuras pārziņā ir juridiskie jautājumi. Ja         komitejā, kuras pārziņā ir juridiskie jautājumi. Tā izskata
izrādās, ka priekšlikums neizraisa nekādus būtiskus grozīju-             priekšlikumu saskaņā ar Iestāžu nolīguma noteikumiem (1),
mus spēkā esošajos tiesību aktos Kopienas likumdošanā, pie-              lai pārliecinātos, ka tas attiecas tikai uz kodifikāciju un
mēro 43. pantā noteikto procedūru.                                       neietver citus būtiskus grozījumus.
2.     Atbildīgās komitejas priekšsēdētājs vai šīs komitejas             2.     Komitejai, kas bija atbildīga par kodificējamajiem doku-
iecelts referents var piedalīties kodifikācijas priekšlikumu             mentiem, pēc pašas vai tās komitejas pieprasījuma, kuras pār-
izskatīšanā vai izstrādāšanā. Vajadzības gadījumā atbildīgā              ziņā ir juridiskie jautājumi, var lūgt atzinumu par kodifikāci-
komiteja var iepriekš sniegt savu atzinumu.                              jas pamatotību.
3.     Atkāpjoties no 43. panta 3. punkta noteikumiem, jautā-            3.      Grozījumi priekšlikuma redakcijā nav pieņemami.
jumā par priekšlikumu oficiālajai kodifikācijai nevar piemērot           Tomēr pēc referenta pieprasījuma par juridiskiem jautājumiem
vienkāršotu procedūru, ja par juridiskajiem jautājumiem atbil-           atbildīgās komitejas priekšsēdētājs saistībā ar tehniskiem pie-
dīgās komitejas vai par konkrēto jautājumu atbildīgās komi-              lāgojumiem var iesniegt minētajai komitejai grozījumus
tejas locekļu vairākums ir pret šo procedūru.                            apstiprināšanai, ar nosacījumu, ka tie ir nepieciešami, lai
                                                                         nodrošinātu priekšlikuma atbilstību kodifikācijas noteiku-
                                                                         miem un neizraisa nekādus būtiskus grozījumus priekšlikumā.
                                                                         4.     Ja komiteja, kuras pārziņā ir juridiskie jautājumi, secina,
                                                                         ka priekšlikumā nav iekļauti nekādi būtiski grozījumi, tā
                                                                         iesniedz to Parlamentā apstiprināšanai.
                                                                         Ja komiteja secina, ka priekšlikums izraisa kādus grozījumus
                                                                         Kopienas tiesību aktos, tā iesaka Parlamentam šo priekšli-
                                                                         kumu noraidīt.
                                                                         Abos šajos gadījumos Parlaments piemēro viena balsojuma
                                                                         procedūru — bez grozījumiem un debatēm.
                                                                         (1) Iestāžu 1994. gada 20. decembra Nolīgums par paātrinātu darba
                                                                              metodi normatīvo tekstu oficiālai kodifikācijai (4. punkts),
                                                                              OV C 102, 4.4.1996., 2. lpp.
 ---pagebreak--- 27.3.2008. LV                     Eiropas Savienības Oficiālais Vēstnesis                                          C 76 E/91
                                                                                Ceturtdiena, 2007. gada 10. maijs
             SPĒKĀ ESOŠAIS TEKSTS                                                     GROZĪJUMI
                                            Grozījums Nr. 2
                                            80.a pants (jauns)
                                                         80.a pants
                                                         Pārstrādāšana
                                                         1. Ja Komisija iesniedz Parlamentam priekšlikumu par
                                                         Kopienas tiesību aktu pārstrādāšanu, šo priekšlikumu nodod
                                                         izskatīšanai komitejā, kuras pārziņā ir juridiskie jautājumi,
                                                         un par konkrēto jautājumu atbildīgajā komitejā.
                                                         2. Komiteja, kuras pārziņā ir juridiskie jautājumi, to
                                                         izskata saskaņā ar Iestāžu nolīguma noteikumiem (1), lai pār-
                                                         liecinātos, ka tas neizraisa nekādus citus būtiskus grozījumus,
                                                         un tajā ir vienīgi tie grozījumi, kuri skaidri norādīti pašā
                                                         priekšlikumā.
                                                         Saistībā ar šo izskatīšanu priekšlikuma teksta grozījumi nav
                                                         pieņemami. Tomēr 80. panta 3. punkta 2. daļu piemēro attie-
                                                         cībā uz tām daļām pārstrādājamā priekšlikumā, kas paliek
                                                         iepriekšējā redakcijā.
                                                         3. Ja komiteja, kuras pārziņā ir juridiskie jautājumi,
                                                         uzskata, ka priekšlikums neietver citus būtiskus grozījumus,
                                                         kā vienīgi tajā skaidri norādītos grozījumus, tā informē par
                                                         konkrēto jautājumu atbildīgo komiteju.
                                                         Šajā gadījumā un saskaņā ar nosacījumiem, kuri noteikti
                                                         Reglamenta 150. un 151. pantā, grozījumi ir pieņemami
                                                         tikai par konkrēto jautājumu atbildīgajā komitejā attiecībā
                                                         uz tām priekšlikuma teksta daļām, kurās ietverti būtiski gro-
                                                         zījumi.
                                                         Taču izņēmuma un atsevišķos gadījumos par konkrēto jautā-
                                                         jumu atbildīgās komitejas priekšsēdētājs var iesniegt grozīju-
                                                         mus tām priekšlikuma daļām, kuras atstāj iepriekšējā redak-
                                                         cijā, ja atzīst, ka tas ir nepieciešams, lai nodrošinātu teksta
                                                         iekšējo konsekvenci un saistību ar citiem grozījumiem, kuri ir
                                                         pieņemami. Šādu grozījumu iemesli jāsniedz rakstiski pamato-
                                                         jumā.
                                                         4. Ja komiteja, kuras pārziņā ir juridiskie jautājumi,
                                                         uzskata, ka priekšlikums ietver ne tikai tajā skaidri norādītos
                                                         grozījumus, bet arī citus būtiskus grozījumus, tā ierosina Par-
                                                         lamentam priekšlikumu noraidīt un par to informē par kon-
                                                         krēto jautājumu atbildīgo komiteju.
                                                         Šajā gadījumā Parlamenta priekšsēdētājs aicina Komisiju
                                                         atsaukt priekšlikumu. Ja Komisija atsauc priekšlikumu,
                                                         priekšsēdētājs konstatē, ka procedūrai nav objekta, un par to
                                                         informē Padomi. Ja Komisija neatsauc priekšlikumu, Parla-
                                                         ments nosūta to par konkrēto jautājumu atbildīgajai komite-
                                                         jai, kas to izskata saskaņā ar parasto procedūru.
                                                         (1) Iestāžu 2001. gada 28. novembra Nolīgums par strukturētāku
                                                              tiesību aktu tekstu pārstrādes paņēmienu, 9. punkts, OV C 77,
                                                              28.3.2002., 1. lpp.


               5.2.2016

               LV

               Eiropas Savienības Oficiālais Vēstnesis

               C 45/99

         P7_TA(2013)0108
   Pieprasījums atcelt Ewald Stadler imunitāti
   Eiropas Parlamenta 2013. gada 16. aprīļa lēmums par pieprasījumu atcelt Ewald Stadler imunitāti (2012/2239(IMM))
   (2016/C 045/18)

      Eiropas Parlaments,

               —

               ņemot vērā Ewald Stadler imunitātes atcelšanas pieprasījumu, ko Vīnes prokuratūra nosūtījusi 2012. gada 9. jūlijā saistībā ar izmeklēšanu un kas paziņots 2012. gada 10. septembra plenārsēdē,

               —

               pēc Ewald Stadler uzklausīšanas 2013. gada 20. februārī saskaņā ar Reglamenta 7. panta 3. punktu,

               —

               ņemot vērā 7. protokola par privilēģijām un imunitāti Eiropas Savienībā 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

               —

               ņemot vērā Austrijas Federālā konstitucionālā likuma (Bundesverfassungsgesetz) 57. pantu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta un 2011. gada 6. septembra spriedumus (1),

               —

               ņemot vērā Reglamenta 6. panta 2. punktu un 7. pantu,

               —

               ņemot vērā Juridiskās komitejas ziņojumu (A7-0120/2013),

               A.

               tā kā Vīnes Prokuratūra ir pieprasījusi atcelt Eiropas Parlamenta deputāta Ewald Stadler imunitāti, lai Austrijas iestādes varētu veikt vajadzīgās izmeklēšanas darbības un pret Ewald Stadler uzsākt attiecīgo juridisko procesu;

               B.

               tā kā Ewald Stadler imunitātes atcelšana ir pieprasīta par apsūdzībām Austrijas Kriminālkodeksa 15. iedaļas 105. panta 1. punktā un 106. panta 1. punkta pirmajā daļā paredzētajā piespiešanas mēģinājuma smagā formā izdarīšanā un Kriminālkodeksa 288. panta 1. punktā paredzētajā nepatiesas liecības sniegšanā;

               C.

               tā kā saskaņā ar Protokola par privilēģijām un imunitāti Eiropas Savienībā 9. pantu Eiropas Parlamenta deputātiem savas valsts teritorijā ir tāda pati imunitāte, kāda ir piešķirta attiecīgās valsts parlamenta deputātiem;

               D.

               tā kā saskaņā ar Austrijas Federālā konstitucionālā likuma 57. panta 2. punktu Nacionālā padomes (Nationalrat) deputātus var aizturēt par noziedzīga nodarījuma izdarīšanu tikai tad, ja aizturēšanai piekrīt Nacionālā padome, izņemot flagrante delicto gadījumus, un tā kā kratīšanu Nacionālās padomes locekļa dzīves vietā arī drīkst veikt tikai ar Nacionālās padomes atļauju; tā kā papildus tam saskaņā ar Austrijas Federālā konstitucionālā likuma 57. panta 3. punktu pret Nacionālās padomes deputātiem nedrīkst uzsākt nevienu oficiālu juridisku procesu par sodāmu nodarījumu, ja nav saņemta Nacionālās padomes piekrišana, izņemot gadījumus, kuros šāds nodarījums acīmredzami nav saistīts ar konkrētā deputāta politisko darbību, un tā kā saskaņā ar šo normu attiecīgajai iestādei ir jāprasa Nacionālajai Padomei pieņemt lēmumu par to, vai attiecīgais nodarījums ir saistīts ar politisko darbību, ja to pieprasa konkrētais deputāts vai viena trešdaļa atbilstošās pastāvīgās komitejas locekļu;

               E.

               tā kā Ewald Stadler imunitāte ir jāatceļ nolūkā turpināt pret viņu ierosināto izmeklēšanu;

               F.

               tā kā Ewald Stadler ir Eiropas Parlamenta deputāts kopš 2011. gada 7. decembra;

               G.

               tā kā Vīnes prokuratūra veic izmeklēšanu Ewald Stadler lietā kopš 2010. gada marta;

               H.

               tā kā Protokola par privilēģijām un imunitāti Eiropas Savienībā 9. pants un Austrijas Federālā konstitucionālā likuma (Bundesverfassungsgesetz) 57. pants neliedz atcelt Ewald Stadler deputāta imunitāti;

               I.

               tā kā tādēļ šajā lietā ir ieteicams atcelt Parlamenta deputāta imunitāti,

               1.

               nolemj atcelt Ewald Stadler deputāta imunitāti;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu Austrijas Republikas kompetentajām iestādēm un Ewald Stadler.

      (1)  1964. gada 12. maija spriedums lietā 101/63, Wagner/Fohrmann un Krier (Recueil, 195. lpp.), 1986. gada 10. jūlija spriedums lietā 149/85, Wybot/Faure u. c. (Recueil, 2403. lpp.), 2008. gada 15. oktobra spriedums lietā T-345/05, Mote/Parlaments (Krājums, II-2849. lpp.), 2008. gada 21. oktobra spriedums apvienotajās lietās C-200/07 un C-201/07, Marra/De Gregorio un Clemente (Krājums, I-7929. lpp.), 2010. gada 19. marta spriedums lietā T-42/06, Gollnisch/Parlaments (Krājums, II-1135. lpp.), 2011. gada 6. septembra spriedums lietā C-163/10, Patriciello (Krājums, I-7565. lpp.


title: 2006/845/EK: Eiropas Parlamenta Lēmums ( 2006. gada 27. aprīlis ) par Eiropas Aviācijas drošības aģentūras pārskatu slēgšanu attiecībā uz 2004. finanšu gadu

text:
               6.12.2006

               LV

               Eiropas Savienības Oficiālais Vēstnesis

               L 340/129

         EIROPAS PARLAMENTA LĒMUMS
   (2006. gada 27. aprīlis)
   par Eiropas Aviācijas drošības aģentūras pārskatu slēgšanu attiecībā uz 2004. finanšu gadu
   (2006/845/EK)
   EIROPAS PARLAMENTS,

               —

               ņemot vērā Eiropas Aviācijas drošības aģentūras 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Aviācijas drošības aģentūras 2004. finanšu gada pārskatiem ar Aģentūras atbildēm (2),

               —

               ņemot vērā Padomes 2006. gada 14. marta ieteikumu (5972/2006 — C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2002. gada 15. jūlija Regulu (EK) Nr. 1592/2002 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi (4) un it īpaši tās 49. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A6-0104/2006),

               1.

               atzīmē šādus skaitļus Eiropas Aviācijas drošības aģentūras pārskatos par 2004. un 2003. finanšu gadu; Ieņēmumu un izdevumu pārskats par 2004. un 2003. finanšu gadu
               Ieņēmumu un izdevumu pārskats par 2004. un 2003. finanšu gadu (6)

                           (1000 EUR)

                           2004

                           2003

                           Darbības ieņēmumi

                           Kopienas subsīdijas

                           7 777

                           3 725

                           Citas subsīdijas

                           248

                           0

                           Izdevumu atmaksa

                           3

                           0

                           Citi ieņēmumi

                           350

                           0

                              Kopā (a)

                              8 378

                              3 725

                           Darbības izdevumi

                           Personāls

                           5 556

                           662

                           Ēkas un ar tām saistītie izdevumi

                           689

                           92

                           Citi administratīvie izdevumi

                           743

                           82

                           Līdzekļu piešķīrums uzkrājumiem

                           89

                           1

                           Darbības izdevumi

                           2 081

                           261

                              Kopā (b)

                              9 158

                              1 098

                              Darbības rezultāts (c = a – b)

                              - 780

                              2 627

                           Finanšu ieņēmumi (d)

                           0

                           0

                           Finanšu izdevumi (e)

                           2

                           0

                              Finanšu rezultāts (f = d – e)

                              - 2

                              0

                              Finanšu gada izpilde (g = c + f)

                              - 782

                              2 627

               2.

               apstiprina Eiropas Aviācijas drošības aģentūras pārskatu slēgšanu attiecībā uz 2004. finanšu gadu;

               3.

               uzdod priekšsēdētājam nosūtīt šo lēmumu Eiropas Aviācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 269, 28.10.2005., 5. lpp.

      (2)  OV C 332, 28.12.2005., 1. lpp.

      (3)  OV L 248, 16.9.2002., 1. lpp.

      (4)  OV L 240, 7.9.2002., 1. lpp. Regulā jaunākie grozījumi izdarīti ar Komisijas Regulu (EK) Nr. 1701/2003 (OV L 243, 27.9.2003., 5. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).

      (6)  Salīdzināšanas nolūkā dati par 2003. finanšu gadu ir koriģēti pēc pārejas uz uzkrājumu grāmatvedību.
    ---documentbreak---

               6.12.2006

               LV

               Eiropas Savienības Oficiālais Vēstnesis

               L 340/131

         EIROPAS PARLAMENTA REZOLŪCIJA
   ar komentāriem, kuri ir neatņemama daļa no lēmuma par Eiropas Aviācijas drošības aģentūras 2004. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Aviācijas drošības aģentūras 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Aviācijas drošības aģentūras 2004. finanšu gada pārskatiem ar Aģentūras atbildēm (2),

               —

               ņemot vērā Padomes 2006. gada 14. marta ieteikumu (5972/2006 — C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2002. gada 15. jūlija Regulu (EK) Nr. 1592/2002 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi (4) un it īpaši tās 49. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumus (A6-0104/2006),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par finanšu gadu, kas beidzās 2004. gada 31. decembrī, ir uzticami un ka notikušie darījumi kopumā ir likumīgi un pareizi,

               B.

               tā kā Revīzijas palāta ir norādījusi, ka tā ir guvusi pamatotu pārliecību par visām aģentūrām, izņemot atrunas, ko tā par 2004. finanšu gadu skaidri formulējusi attiecībā uz Eiropas Rekonstrukcijas aģentūru, Eiropas Profesionālās izglītības attīstības centru, Eiropas Izglītības fondu, Eiropas Rasisma un ksenofobijas uzraudzības centru un Eiropas Pārtikas nekaitīguma iestādi,

               1.

               atgādina, ka saskaņā ar Finanšu regulas 185. pantu Parlaments sniedz apstiprinājumu par to struktūru budžeta izpildi, ko izveidojušas Kopienas un kas ir juridiskas personas, kuras faktiski saņem dotācijas no budžeta; tomēr norāda, ka ne visas šīs struktūras pilnībā vai pat daļēji finansē ar dotācijām no budžeta; uzsver, ka lēmums par budžeta izpildes apstiprināšanu tādējādi attiecas uz finansējumu, ko šīs struktūras saņem gan no budžeta, gan no citiem avotiem; uzskata par nepieņemamu, ka dažas no Eiropas Savienības izveidotajām struktūrām ir atbildīgas par to ieņēmumu izlietojumu, ko tās saņem no avotiem, kas nav budžets, taču citas struktūras, kuras nesaņem dotācijas no budžeta, par to nav atbildīgas; apstiprina principu, saskaņā ar kuru Parlaments apstiprina ikvienas Kopienas aģentūras budžeta izpildi neatkarīgi no tā, vai tā saņem dotācijas vai ne, pat tad, ja saskaņā ar tās izveidošanas tiesību aktu iesaistās cita budžeta izpildes apstiprinātāja iestāde; uzskata, ka ir jāpārskata visi teksti, kas ir pretrunā ar šo principu;

               2.

               uzskata, ka Revīzijas palātas ziņojumā dotā 1. tabula, kuru pirmo reizi ieviesa 2003. gada budžeta izpildes apstiprinājuma procedūrā un kurā ir apkopotas aģentūras pilnvaras, pienākumi, vadība, resursi, darbība un sniegtie pakalpojumi, ir ļoti noderīga; atzīmē, ka 1. tabulā doto informāciju ir sniegusi aģentūra; aicina Revīzijas palātu pārbaudīt 1. tabulas saturu;

               3.

               uzsver, ka aģentūrām ir ne tikai jāizlieto līdzekļi atbilstoši, bet arī jācenšas tie izlietot cik vien iespējams lietderīgi un efektīvi; aicina Revīzijas palātu apsvērt iespēju paplašināt tās īpašos gada pārskatus par aģentūrām, lai iekļautu izvērtējumu par darbības rezultātiem un mērķu sasniegšanu; šajā sakarā saskaņā ar rezolūcijām par 2003. gada budžeta izpildes apstiprināšanu uzstāj, lai tiktu ņemti vērā šādi jautājumi: pēc iespējas jāizvairās no dubulta darba aģentūrās un jāprecizē pasākumi, kas paredzēti, lai uzlabotu pārredzamību un saziņu ar sabiedrību, kā arī jāprecizē Kopienas pozitīvas rīcības pasākumi visos darbā pieņemšanas, apmācības un pienākumu sadales līmeņos;

               4.

               atzīmē, ka Kopienas aģentūrām ne vienmēr ir labs tēls un atspoguļojums presē un ka daudzas no tām nav pelnījušas šo negatīvo tēlu; norāda, ka, izmantojot piemērotus līdzekļus, lai cik bieži vien vajadzīgs skaidrotu šo aģentūru pastāvēšanas iemeslus un to sasniegumus, jāpanāk, lai ES pilsoņi to apzinātos; aicina Komisiju šajā nolūkā rīkoties, izmantojot līdzekļus, ko tā uzskata par vajadzīgiem;

               5.

               atzīmē, ka Eiropas Savienības paplašināšanās 2004. gadā dažādos veidos ir ietekmējusi Kopienas aģentūru struktūru un darbības mehānismu un ka vairākas no tām uz šo ietekmi ir norādījušas savos darbības pārskatos, it īpaši vēršot uzmanību uz administratīvo darbinieku skaita pieaugumu; aicina Komisiju izvērtēt patiesās vai iespējamās grūtības un ieteikt vajadzīgās reglamentējošās izmaiņas;

               6.

               atzīmē, ka Komisija ir apņēmusies saskaņot ģenerāldirektorātu sniegto darbības pārskatu noformēšanas veidu; aicina izmantot līdzīgu pieeju attiecībā uz Kopienas aģentūru darbības pārskatiem, kas satura ziņā ir ļoti atšķirīgi; aicina Komisiju Kopienas aģentūrām norādīt informāciju un darbības indikatorus, kas tām ir jāsniedz;

               7.

               atzinīgi vērtē to, ka Revīzijas palāta konstatēja, ka Eiropas Aviācijas drošības aģentūras 2004. gada pārskati ir uzticami un ka notikušie darījumi kopumā ir likumīgi un pareizi;

               8.

               atzīmē Revīzijas palātas piezīmi, ka aģentūras sākotnējā budžetā un budžeta grozījumos, kas publicēti “Oficiālajā Vēstnesī,” nav sniegts apropriāciju sadalījums pa pantiem un posteņiem, kā tas noteikts Regulas (EK, Euratom) Nr. 2343/2002 22. pantā; atgādina aģentūrai par specifikācijas principu un mudina ievērot šo principu, lai varētu pareizi un pārskatāmi izpildīt budžeta lēmējiestādes noteikto budžetu;

               9.

               atzīmē, ka pretēji noteikumiem aģentūra zaudējumus 2003. gada budžetā nav norādījusi kā 2004. gada budžeta grozījumu; sagaida, ka turpmāk aģentūra negatīvus atlikumus iekļaus nākamā finanšu gada budžeta grozījumos;

               10.

               pauž bažas par Revīzijas palātas konstatētajām novirzēm budžeta pārvaldībā, tostarp par jebkādu norāžu trūkumu budžeta grozījumos par veiktajiem pārvietojumiem vai par šo pārvietojumu veikšanas iemesliem, kā arī par to, ka valde netika informēta par šiem pārvietojumiem un avansa maksājumiem, pārsniedzot budžetu; atzinīgi vērtē aģentūras veiktos pasākumus budžeta pārvaldības uzlabošanā;

               11.

               atzīmē, ka 2004. gadā aģentūra vēl nebija pieņēmusi savas finanšu regulas īstenošanas noteikumus, kā arī nebija veikusi riska analīzi, ne arī sagatavojusi iekšējās kontroles standartus; atzinīgi vērtē to, ka 2005. gada jūnijā aģentūra galīgajā variantā pieņēma finanšu regulas īstenošanas noteikumus un pieņēma darbā risku vadītāju/iekšējo revidentu;

               12.

               atzīmē, ka darbinieku atlases procedūras aģentūrā dažādās atlases kārtās ir bijušas atšķirīgas, un mudina Komisiju un aģentūru vienoties par pārredzamu un saskaņotu darbā pieņemšanas procedūru, kas atbilstu aģentūras vajadzībām attiecībā uz īpaši darbiniekiem ar īpašām zināšanām;

               13.

               ar gandarījumu atzīmē aģentūras apliecinājumu, ka tiks oficiāli noformētas personāla atlases procedūras, sastādot procedūru rokasgrāmatas ar mērķi uzlabot šajā sakarā pieņemto lēmumu pārskatāmību un novērst acīmredzami patvaļīgas novirzes personāla atlases procedūrās, kā tas tika uzsvērts Revīzijas palātas ziņojumā;

               14.

               atzīmē, ka lielāko daļu (vairāk nekā 70 %) no Komisijas subsīdijas īstenoja I un II sadaļā, kas attiecas tikai uz administratīvajiem un ar personālu saistītajiem izdevumiem, un ka darbības izdevumiem aģentūra izlietojusi tikai apmēram 10 % no Komisijas subsīdijas; atzīmē arī, ka administratīvo un ar personālu saistīto izdevumu pieaugums no 2003. gada līdz 2004. gadam ir bijis lielāks nekā darbības izdevumu pieaugums;

               15.

               aicina Komisiju palīdzēt aģentūrām cik vien iespējams precīzi ievērot darba plānu, par ko ir panākta vienošanās gadu iepriekš, lai varētu pienācīgi ieplānot un īstenot darbības un it īpaši lai izvairītos no būtiskām pēdējā brīža izmaiņām darba apjomā;

               16.

               aicina Komisiju uzlabot sinerģiju starp aģentūrām, efektīvāk sadarbojoties, izvairoties no darba dublēšanās un novēršot trūkumus, it īpaši attiecībā uz tādām kopīgām jomām kā apmācība, Kopienas politikas nostādņu visaptveroša īstenošana, jaunāko pārvaldības sistēmu izmantošana un problēmu risināšana saistībā ar pārdomātu budžeta pārvaldību.

      (1)  OV C 269, 28.10.2005., 5. lpp.

      (2)  OV C 332, 28.12.2005., 1. lpp.

      (3)  OV L 248, 16.9.2002., 1. lpp.

      (4)  OV L 240, 7.9.2002., 1. lpp. Regulā jaunākie grozījumi izdarīti ar Komisijas Regulu (EK) Nr. 1701/2003 (OV L 243, 27.9.2003., 5. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).


title: Eiropas Parlamenta Lēmums (ES, Euratom) 2017/1609 (2017. gada 27. aprīlis) par Izglītības, audiovizuālās jomas un kultūras izpildaģentūras 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/101

         EIROPAS PARLAMENTA LĒMUMS (ES, Euratom) 2017/1609
   (2017. gada 27. aprīlis)
   par Izglītības, audiovizuālās jomas un kultūras izpildaģentūras 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Savienības 2015. finanšu gada vispārējo budžetu (1),

               —

               ņemot vērā Eiropas Savienības konsolidētos pārskatus par 2015. finanšu gadu (COM(2016) 475 – C8-0269/2016) (2),

               —

               ņemot vērā Izglītības, audiovizuālās jomas un kultūras izpildaģentūras 2015. finanšu gada galīgos pārskatus (3),

               —

               ņemot vērā Komisijas ziņojumu par turpmāko rīcību attiecībā uz 2014. finanšu gada budžeta izpildes apstiprināšanu (COM(2016) 674) un Komisijas dienestu darba dokumentus, kas tam pievienoti (SWD(2016) 338, SWD(2016) 339),

               —

               ņemot vērā Komisijas gada ziņojumu budžeta izpildes apstiprinātājiestādei par 2015. gadā veiktajām iekšējām revīzijām (COM(2016) 628) un Komisijas dienestu darba dokumentu, kas tam pievienots (SWD(2016) 322),

               —

               ņemot vērā Revīzijas palātas ziņojumu par Izglītības, audiovizuālās jomas un kultūras izpildaģentūras 2015. finanšu gada pārskatiem ar Aģentūras atbildi (4),

               —

               ņemot vērā deklarāciju par pārskatu ticamību (5), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz izpildaģentūrām par 2015. finanšu gada budžeta izpildi (05874/2017 – C8-0038/2017),

               —

               ņemot vērā Līguma par Eiropas Savienības darbību 317., 318. un 319. pantu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 62., 164., 165. un 166. pantu,

               —

               ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (7), un jo īpaši tās 14. panta 3. punktu,

               —

               ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (8), un jo īpaši tās 66. panta pirmo un otro daļu,

               —

               ņemot vērā Komisijas 2013. gada 18. decembra Īstenošanas lēmumu 2013/776/ES, ar ko izveido Izglītības, audiovizuālās jomas un kultūras izpildaģentūru un atceļ Lēmumu 2009/336/EK (9),

               —

               ņemot vērā Reglamenta 93. pantu un IV pielikumu,

               —

               ņemot vērā Budžeta kontroles komitejas ziņojumu un citu attiecīgo komiteju atzinumus (A8-0150/2017),

               A.

               tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību un saskaņā ar Līguma par Eiropas Savienības darbību 317. pantu budžeta izpildi veic sadarbībā ar dalībvalstīm un ievērojot pareizas finanšu pārvaldības principu,

               1.

               sniedz Izglītības, audiovizuālās jomas un kultūras izpildaģentūras direktoram apstiprinājumu par Izpildaģentūras 2015. finanšu gada budžeta izpildi;

               2.

               izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2015. finanšu gada vispārējā budžeta izpildes apstiprināšanu, III iedaļa – Komisija un izpildaģentūras, kā arī 2017. gada 27. aprīļa rezolūcijā par Revīzijas palātas īpašajiem ziņojumiem saistībā ar apstiprinājuma sniegšanu Komisijai par 2015. finanšu gada budžeta izpildi (10);

               3.

               uzdod priekšsēdētājam šo lēmumu, lēmumu par Eiropas Savienības 2015. finanšu gada vispārējā budžeta izpildes apstiprināšanu, III iedaļa – Komisija, kā arī rezolūciju, kas ir neatņemama šo lēmumu daļa, nosūtīt Izglītības, audiovizuālās jomas un kultūras izpildaģentūras direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV L 69, 13.3.2015.

      (2)  OV C 380, 14.10.2016., 1. lpp.

      (3)  OV C 417, 11.11.2016., 2. lpp.

      (4)  OV C 449, 1.12.2016., 51. lpp.

      (5)  OV C 380, 14.10.2016., 147. lpp.

      (6)  OV L 298, 26.10.2012., 1. lpp.

      (7)  OV L 11, 16.1.2003., 1. lpp.

      (8)  OV L 297, 22.9.2004., 6. lpp.

      (9)  OV L 343, 19.12.2013., 46. lpp.

      (10)  Pieņemtie teksti, P8_TA(2017)0144 (skatīt šā Oficiālā Vēstneša 66. lpp.).


title: 2006/337/EK: Komisijas Lēmums ( 2006. gada 19. aprīlis ), ar ko nosaka standarta veidlapas pieteikumu un lēmumu nosūtīšanai saskaņā ar Padomes Direktīvu 2004/80/EK par kompensāciju noziegumos cietušajiem

text:
               12.5.2006

               LV

               Eiropas Savienības Oficiālais Vēstnesis

               L 125/25

      KOMISIJAS LĒMUMS

   (2006. gada 19. aprīlis),
   ar ko nosaka standarta veidlapas pieteikumu un lēmumu nosūtīšanai saskaņā ar Padomes Direktīvu 2004/80/EK par kompensāciju noziegumos cietušajiem
   (2006/337/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2004. gada 29. aprīļa Direktīvu 2004/80/EK par kompensāciju noziegumos cietušajiem (1), un jo īpaši tās 14. pantu,
   apspriedusies ar komiteju, kas izveidota ar Direktīvas 2004/80/EK 15. panta 1. punktu,
   tā kā:

               (1)

               Direktīvā 2004/80/EK ir noteikts, ka līdz 2006. gada 1. janvārim dalībvalstīs ir jāievieš sadarbības sistēma, lai veicinātu kompensācijas pieejamību gadījumos, kad noziegums izdarīts dalībvalstī, kas nav cietušā dzīvesvieta.

               (2)

               Ir jāievieš standarta veidlapas, ko izmanto kompensāciju pieteikumu nosūtīšanai un tādu lēmumu nosūtīšanai, kas attiecas uz kompensācijas pieteikumiem, šādos pārrobežu gadījumos,

         IR NOLĒMUSI ŠĀDI.
   Vienīgais pants
   1.   Standarta veidlapai kompensācijas pieteikumu nosūtīšanai, kas noteikta Direktīvas 2004/80/EK 6. panta 2. punktā, ir jābūt tādai, kā norādīts I pielikumā.
   2.   Direktīvas 2004/80/EK 10. pantā noteiktajai standarta veidlapai lēmumu par kompensācijas pieteikumiem nosūtīšanai ir jābūt tādai, kā norādīts II pielikumā.

      Briselē, 2006. gada 19. aprīlī

            Komisijas vārdā —

            priekšsēdētāja vietnieks

         Franco FRATTINI

      (1)  OV L 261, 6.8.2004., 15. lpp.

      I PIELIKUMS

      II PIELIKUMS


title: Padomes Lēmums (ES) 2016/541 (2016. gada 15. februāris), ar ko Grieķijai pieprasa veikt budžeta deficīta samazināšanas pasākumus, kurus uzskata par nepieciešamiem, lai novērstu pārmērīgu budžeta deficītu (2015/1410)

text:
               7.4.2016

               LV

               Eiropas Savienības Oficiālais Vēstnesis

               L 91/18

         PADOMES LĒMUMS (ES) 2016/541
   (2016. gada 15. februāris),
   ar ko Grieķijai pieprasa veikt budžeta deficīta samazināšanas pasākumus, kurus uzskata par nepieciešamiem, lai novērstu pārmērīgu budžeta deficītu (2015/1410) (1)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 9. punktu,
   ņemot vērā Eiropas Komisijas ieteikumu,
   tā kā:

               (1)

               Līguma par Eiropas Savienības darbību (LESD) 126. pantā ir noteikts, ka dalībvalstīm ir jāizvairās no pārmērīga valsts budžeta deficīta, un šim nolūkam ir izklāstīta pārmērīga budžeta deficīta novēršanas procedūra. Stabilitātes un izaugsmes pakts, kura korektīvajā daļā ir noteikta pārmērīga budžeta deficīta novēršanas procedūras īstenošana, kalpo par atbalstu valdības politikai, kas vērsta uz to, lai ātrāk atgrieztos pie stabila budžeta stāvokļa, ņemot vērā ekonomisko situāciju.

               (2)

               Padome 2009. gada 27. aprīlī saskaņā ar Eiropas Kopienas dibināšanas līguma 104. panta 6. punktu nolēma, ka Grieķijā ir pārmērīgs budžeta deficīts.

               (3)

               Padome 2010. gada 10. maijā saskaņā ar LESD 126. panta 9. punktu un 136. pantu pieņēma Lēmumu 2010/320/ES (2), kas adresēts Grieķijai, lai pastiprinātu un paplašinātu fiskālo uzraudzību, un ar to Grieķijai pieprasīja veikt tādus budžeta deficīta samazināšanas pasākumus, kurus uzskatīja par nepieciešamiem, lai novērstu pārmērīga budžeta deficīta situāciju vēlākais līdz 2014. gadam. Padome noteica 2014. gadu kā galīgo termiņu pārmērīga budžeta deficīta novēršanai, kā arī noteica valdības budžeta deficīta gada mērķus.

               (4)

               Padomes Lēmums 2010/320/ES ir vairākkārt būtiski grozīts. Tā kā bija vajadzīgi jauni grozījumi, skaidrības labad 2011. gada 12. jūlijā ar Padomes Lēmumu 2011/734/ES (3) tika pārstrādāta tā redakcija. Vēlāk no 2011. gada 8. jūlija līdz 2012. gada decembrim minētais lēmums tika vairākkārt būtiski grozīts (4).

               (5)

               Ņemot vērā Grieķijas finanšu stāvokļa kraso pasliktināšanos, eurozonas dalībvalstis nolēma papildus daudzpusējai palīdzībai, ko piešķīris Starptautiskais Valūtas fonds, sniegt Grieķijai stabilitātes nodrošināšanai paredzētu atbalstu, lai visā eurozonā saglabātu finanšu stabilitāti. No 2010. gada maija līdz 2015. gada jūnijam eurozonas dalībvalstu atbalsts tika sniegts gan no divpusējā Grieķijai paredzētā aizdevumu mehānisma, gan kā aizdevums no Eiropas Finanšu stabilitātes instrumenta (EFSI). Aizdevēju piešķirtajam atbalstam tika izvirzīti plaši politikas nosacījumi, tostarp tas, ka Grieķijai jāievēro Padomes Lēmums 2011/734/ES un tā turpmākie grozījumi.

               (6)

               Grieķija 2015. gada 8. jūlijā lūdza finansiālo atbalstu no Eiropas Stabilitātes mehānisma (“ESM”) kā aizdevumu ar trīs gadu pieejamības periodu, un 2015. gada 12. jūlijā tika panākta vienošanās par aizdevuma izsniegšanu Grieķijai līdz 86 000 miljoniem euro. Saskaņā ar ESM līguma 13. panta 3. punktu 17. jūlijā ESM valde uzticēja Eiropas Komisijai uzdevumu saziņā ar Eiropas Centrālo banku un Starptautisko Valūtas fondu risināt sarunas par saprašanās memorandu (“SM”), kurā sīki izklāstīti politikas nosacījumi finansiālā atbalsta instrumentam, kas attiecas uz laikposmu 2015.–2018. gadam.

               (7)

               Saskaņā ar Eiropas Parlamenta un Padomes Regulu (ES) Nr. 472/2013 (2013. gada 21. maijs) par to eurozonas dalībvalstu ekonomiskās un budžeta uzraudzības pastiprināšanu, kurās ir vai kurām draud nopietnas finanšu stabilitātes grūtības (5), un jo īpaši tās 7. pantu dalībvalstij, kas lūdz finansiālo atbalstu no ESM, jāsagatavo makroekonomikas korekciju programma (“programma”), ko iesniedz apstiprināšanai Padomē. Ar minēto programmu būtu jānodrošina, ka tiek pieņemts reformu kopums, kas nepieciešams, lai uzlabotu valsts finanšu ilgtspējību un normatīvo vidi.

               (8)

               Grieķijas sagatavotā programma tika apstiprināta ar Padomes Īstenošanas lēmumu (ES) 2016/544 (6).

               (9)

               Arī Regulas (ES) Nr. 472/2013 10. panta 2. punkta b) apakšpunkts paredz, ka, ja dalībvalstij saskaņā ar minētās regulas 7. pantu piemēro makroekonomisko korekciju programmu, tad tai pārmērīga budžeta deficīta novēršanas nolūkos piemēro arī lēmumu saskaņā ar LESD 126. panta 9. punktu, tās makroekonomisko korekciju programmā esošos gada budžeta mērķus integrē pieprasījuma lēmumā saskaņā ar Regulas (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta novēršanas procedūras īstenošanu (7), 5. panta 1. punktu; turklāt pasākumus, kas sekmē makroekonomikas korekciju programmā esošo mērķu sasniegšanu, arī integrē pieprasījuma lēmumā saskaņā ar Regulas (EK) Nr. 1467/97 5. panta 1. punktu. Regulas (ES) Nr. 472/2013 10. panta 2. punkta a) apakšpunktā turklāt noteikts, ka attiecīgā dalībvalsts tiek atbrīvota no pienākuma iesniegt ziņojumus saskaņā ar Regulas (EK) Nr. 1467/97 5. panta 1. punktu. Visbeidzot, Regulas (ES) Nr. 472/2013 10. panta 2. punkta c) apakšpunktā noteikts, ka uzraudzība notiek atbilstoši minētās regulas 7. panta 4. punktam un uz attiecīgo dalībvalsti neattiecas uzraudzība saskaņā ar Regulas (EK) Nr. 1467/97 10. panta 1. punktu un 10.a pantu un uzraudzība, kas ir saskaņā ar tās pašas regulas 6. panta 2. punktu pieņemta lēmuma pamatā.

               (10)

               Pašlaik tiek prognozēts, ka ekonomiskā darbība Grieķijā būs daudz vājāka par gaidīto, kad 2012. gada decembrī tika pieņemts pēdējais Lēmuma 2011/734/ES grozījums. Tiek prognozēts, ka gan faktiskais, gan nominālais IKP 2015. un 2016. gadā būs daudz mazāks, nekā lēsts 2015. gada Komisijas sagatavotajā pavasara prognozē, ņemot vērā politikas nenoteiktību, nepietiekamu progresu reformu īstenošanā, valsts ieņēmumu samazināšanos, “banku brīvdienas” un kapitāla kontroles izmantošanu. Komisija 2015. gada augustā atjaunināja savu prognozi par IKP pieaugumu, lai paātrinātu sarunas par SM, kas ir ESM programmas pamatā. Saskaņā ar šo prognozi paredzams, ka faktiskais IKP 2015. un 2016. gadā samazināsies attiecīgi par 2,3 % un 1,3 % (pretstatā pozitīvajai izaugsmei 0,5 % un 2,9 %, kas par attiecīgajiem gadiem prognozēta 2015. gada pavasara prognozē), un tad 2017. gadā tas pieaugs par 2,7 % un 2018. gadā par 3,1 %. Ja netiks veiktas izmaiņas politikā, šī ekonomiskās situācijas ievērojamā pasliktināšanās 2015. un 2016. gadā negatīvi ietekmēs arī publisko finanšu prognozes.

               (11)

               Tiek lēsts, ka Grieķija ir uzlabojusi situāciju attiecībā uz strukturālo deficītu par 16 procentpunktiem no IKP – no 15,2 % deficīta 2009. gadā uz 1 % pārpalikumu 2014. gadā, tādējādi nodrošinot strukturālās bilances uzlabojumus 2009.–2014. gadā, kas ievērojami pārsniedza noteiktos 10 procentpunktus no IKP Padomes ieteiktajā laikposmā. Vispārējās valdības parāds 2014. gadā sasniedza 3,5 % no IKP, nepārprotami iekļaujoties maksimāli pieļaujamajā valdības budžeta deficīta (ESA2010 bāze) apjomā 2014. gadam – 4,5 % no IKP, kā noteikts Padomes lēmumā. Tomēr primārās bilances rezultāts – 0,4 % no IKP ir būtiski vājāks, nekā gaidīts, nesasniedzot noteikto mērķi 1,5 % apmērā no IKP, un to ietekmēja vairāki faktori, tostarp ekonomikas cikla izmaiņas un ar to saistītā negatīvā ietekme uz budžeta ieņēmumiem, fiskālās politikas vājināšanās un pieaugusī ekonomiskā nenoteiktība. Makroekonomikas vides pasliktināšanās apvienojumā ar pagaidu fiskālo pasākumu termiņa beigām 2015. gadā neļāva sasniegt primārās bilances mērķi 3 % no IKP 2015. gadā, kas paredzēts pēdējā Lēmuma 2011/734/ES grozījumā, kurš pieņemts 2012. gada decembrī. Tādējādi fiskālie mērķi tika pārskatīti un ievērojami samazināti, ņemot vērā makroekonomiskos apstākļus un pašreizējo fiskālo stāvokli, lai izvairītos no pārāk stingras fiskālās politikas īstermiņā.

               (12)

               Grieķija attiecīgi īstenos fiskālo plānu, kas vērsts uz primārā pārpalikuma mērķiem: attiecīgi – 0,25, 0,5, 1,75 un 3,5 % no IKP 2015., 2016., 2017. un 2018. gadā un turpmāk. Nospraustie fiskālie mērķi atbilst gaidāmajiem Grieķijas ekonomikas izaugsmes tempiem, ekonomikai atgūstoties no dziļākās jelkad pieredzētās lejupslīdes. Pārskatītajā plānā ir paredzēts, ka vispārējās valdības budžeta deficīts 2017. gadā nokritīsies zem 3 % no IKP.

               (13)

               Saskaņā ar Komisijas dienestu atjaunināto nominālā IKP pieauguma prognozi paredzams, ka primārajā vispārējās valdības budžeta bilancē 2015. gadā budžeta deficīts būs 7 631 miljons euro (4,4 % no IKP), deficīts 2016. gadā – 6 166 miljoni euro (3,6 % no IKP), deficīts 2017. gadā – 4 089 miljoni euro (2,3 % no IKP) un deficīts 2018. gadā – 753 miljonu euro apmērā (0,4 % no IKP).

               (14)

               2016. gada budžets, kurš Grieķijas parlamentam vēl jāapstiprina, ir daļa no vidēja termiņa fiskālās stratēģijas (VTFS) 2016.–2019. gadam, kuras mērķis ir nodrošināt apjomīgu un uz sākumposmu orientētu fiskālo konsolidāciju, nodrošinot ietaupījumus vairāk nekā 6 900 miljonu euro apmērā, kas ir gandrīz 4 % no IKP.

               (15)

               Tas, ka Grieķija nepabeidza EFSI programmas galīgo pārskatu, atkārtoti neveica parādu apkalpošanas maksājumus, kā arī tas, ka EFSI programmai beidzās termiņš un Grieķija ieviesa kapitāla kontroli, radīja jaunus apstākļus, kas turpmāk negatīvi ietekmēja parāda atmaksājamību. Tam par iemeslu ir zemākas izaugsmes prognozes, lejupvērsta korekcija attiecībā uz primārā budžeta pārpalikuma mērķi, lejupvērsta korekcija attiecībā uz ieņēmumiem no privatizācijas, būtiska situācijas pasliktināšanās banku sektora finansējuma vajadzībās, kam sekoja kapitāla kontroles ieviešana, lielāka nepieciešamība segt publiskā sektora parādus, kas radīja likviditātes trūkumu attiecībā uz valsts parādu, un euro vērtības krituma ietekme uz speciālo aizņēmuma tiesību vērtēšanu. Tā rezultātā sagaidāms, ka pamatscenārija gadījumā parāda attiecība pret IKP 2016. gadā sasniegs 198,3 %, 2020. gadā tai samazinoties līdz 169,3 %, 2022. gadā līdz 154,5 % un 2030. gadā – līdz 115,9 %.

               (16)

               Ņemot vērā minēto, ir jāatjaunina pārmērīga budžeta deficīta novēršanai nepieciešamais korekcijas plāns. Grieķijas pieņemtās saistības attiecas ne tikai uz fiskālās konsolidācijas pasākumiem, bet arī uz pasākumiem, kas nepieciešami, lai palielinātu konsolidācijas pasākumu izaugsmi veicinošo lomu un samazinātu jebkādu negatīvo sociālo ietekmi.

               (17)

               Ikviens pasākums, kas prasīts Padomes Īstenošanas lēmumā (ES) 2016/544, ir svarīgs līdzeklis nepieciešamās budžeta korekcijas sasniegšanai. Dažiem pasākumiem ir tieša ietekme uz Grieķijas budžeta stāvokli, savukārt citi ir strukturāli pasākumi, kas uzlabos fiskālo pārvaldību un panāks stabilāku budžeta stāvokli vidējā termiņā.

               (18)

               Ņemot vērā iepriekš izklāstītos apsvērumus, ir nepieciešams pārskatīt iepriekšējos gada budžeta mērķus, kā arī pasākumus, kas sekmē minēto mērķu sasniegšanu. Jaunie gada budžeta mērķi un pasākumi, kas sekmē minēto mērķu sasniegšanu, ir izklāstīti Padomes Īstenošanas lēmumā (ES) 2016/544,

         IR PIEŅĒMUSI ŠO LĒMUMU.
   1. pants
   1.   Grieķija iespējami īsākā laikā un vēlākais līdz 2017. gadam novērš pašreizējo pārmērīgo budžeta deficītu.
   2.   Pārmērīga budžeta deficīta novēršanai nepieciešamā korekcijas plāna mērķis ir panākt vispārējās valdības budžeta deficīta mērķa īstenošanu, kā noteikts Padomes Īstenošanas lēmumā (ES) 2016/544, un tas balstās uz primārā budžeta pārpalikuma mērķi attiecīgi – 0,25, 0,5, 1,75 un 3,5 % no IKP 2015., 2016., 2017. un 2018. gadā un turpmāk. Nospraustie fiskālie mērķi atbilst gaidāmajiem Grieķijas ekonomikas izaugsmes tempiem, ekonomikai atgūstoties pēc dziļākās jelkad pieredzētās lejupslīdes. Pārskatītajā plānā ir paredzēts, ka vispārējās valdības budžeta deficīts 2017. gadā pazemināsies zem 3 % no IKP.
   3.   Grieķija pieņem un pilnībā īsteno visus fiskālo, ekonomisko un strukturālo pielāgojumu pasākumus, kuri iekļauti ekonomikas un finanšu korekciju programmā, kas apstiprināta ar Padomes Īstenošanas lēmumu (ES) 2016/544.
   4.   Grieķija ir gatava veikt turpmākus pasākumus, ja īstenotos riski attiecībā uz budžeta plānošanu. Budžeta konsolidācijas pasākumi nodrošina vispārējās valdības strukturālās bilances stabilu uzlabojumu izaugsmi veicinošā veidā.
   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts Grieķijas Republikai.

      Briselē, 2016. gada 15. februārī

            Padomes vārdā –

            priekšsēdētājs

         M.H.P. VAN DAM

      (1)  Šis dokuments sākotnēji tika pieņemts tikai angļu valodā un publicēts OV L 219, 20.8.2015., 8. lpp.

      (2)  OV L 145, 11.6.2010., 6. lpp.

      (3)  OV L 296, 15.11.2011., 38. lpp.

      (4)  Padomes Lēmums 2011/791/ES (OV L 320, 3.12.2011., 28. lpp.), Padomes Lēmums 2012/211/ES (2012. gada 13. marts) (OV L 113, 25.4.2012., 8. lpp.), Padomes Lēmums 2013/6/ES (2012. gada 4. decembris) (OV L 4, 9.1.2013., 40. lpp.).

      (5)  OV L 140, 27.5.2013., 1. lpp.

      (6)  Sk. šā Oficiālā Vēstneša 27. lpp.

      (7)  OV L 209, 2.8.1997., 6. lpp.


title: Eiropas Parlamenta Lēmums (ES) 2016/1545 (2016. gada 28. aprīlis) par Eiropas Tīklu un informācijas drošības aģentūras 2014. finanšu gada pārskatu apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/306

         EIROPAS PARLAMENTA LĒMUMS (ES) 2016/1545
   (2016. gada 28. aprīlis)
   par Eiropas Tīklu un informācijas drošības aģentūras 2014. finanšu gada pārskatu apstiprināšanu
   EIROPAS PARLAMENTS,

               —

               ņemot vērā Eiropas Tīklu un informācijas drošības aģentūras 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Tīklu un informācijas drošības aģentūras 2014. finanšu gada pārskatiem ar Aģentūras atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Aģentūrai par 2014. finanšu gada budžeta izpildi (05584/2016 – C8-0076/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2013. gada 21. maija Regulu (ES) Nr. 526/2013 par Eiropas Savienības Tīklu un informācijas drošības aģentūru (ENISA) un ar ko atceļ Regulu (EK) Nr. 460/2004 (4), un jo īpaši tās 21. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu (A8-0098/2016),

               1.

               konstatē, ka Eiropas Tīklu un informācijas drošības aģentūras galīgie gada pārskati ir tādi, kā norādīts Revīzijas palātas ziņojuma pielikumā;

               2.

               apstiprina Eiropas Tīklu un informācijas drošības aģentūras 2014. finanšu gada pārskatus;

               3.

               uzdod priekšsēdētājam šo lēmumu nosūtīt Eiropas Tīklu un informācijas drošības aģentūras izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 409, 9.12.2015., 223. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 165, 18.6.2013., 41. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Lēmums Nr. 943 (2015. gada 1. decembris) par procedūras uzsākšanu naftas un dabasgāzes (zemesdzīļu dabas resursi saskaņā ar Likuma par zemesdzīļu resursiem 2. panta 1. punkta 3. apakšpunktu) atradņu meklēšanas un izpētes atļaujas piešķiršanai attiecībā uz apgabalu “Kitka 1.–24. bloks”, kurš atrodas Varnas provincē, un par konkursa procedūras paziņošanu attiecībā uz atļaujas piešķiršanu

text:
               25.2.2016

               LV

               Eiropas Savienības Oficiālais Vēstnesis

               C 73/3

         LĒMUMS Nr. 943
   (2015. gada 1. decembris)
   par procedūras uzsākšanu naftas un dabasgāzes (zemesdzīļu dabas resursi saskaņā ar Likuma par zemesdzīļu resursiem 2. panta 1. punkta 3. apakšpunktu) atradņu meklēšanas un izpētes atļaujas piešķiršanai attiecībā uz apgabalu “Kitka 1.–24. bloks”, kurš atrodas Varnas provincē, un par konkursa procedūras paziņošanu attiecībā uz atļaujas piešķiršanu
   (2016/C 73/03)
   BULGĀRIJAS REPUBLIKA
   MINISTRU PADOME
   Pamatojoties uz 5. panta 2. punktu, 7. panta 2. punkta 8. apakšpunktu, 42. panta 1. punkta 1. apakšpunktu un 44. panta 3. punktu Likumā par zemes dzīļu resursiem un 4. panta 1. punkta 1. apakšpunktu un 16. pantu Rīkojumā par piedāvājumu iesniegšanas un konkursu procedūrām nolūkā piešķirt atļauju zemesdzīļu dabas resursu meklēšanai un/vai izpētei, kā arī nolūkā piešķirt iegūšanas koncesijas, kā noteikts Likumā par zemesdzīļu resursiem, kas pieņemts ar Ministru padomes rezolūciju Nr. 231 (2010),
   MINISTRU PADOME IR PIEŅĒMUSI ŠĀDU LĒMUMU:

               1.

               Tiek uzsākta procedūra atļaujas piešķiršanai naftas un dabasgāzes ģeoloģiskai meklēšanai un izpētei “Kitka 1.–24. bloka” teritorijā, kurš atrodas Varnas provincē, kura platība ir 704 km2 un kurš ir noteikts ar pielikumā norādītajām koordinātām no 1 līdz 27.

               2.

               Noteikts, ka 1. punktā minētā atļauja tiks piešķirta tāda konkursa kārtībā, kurā pretendents piedāvājumu izskatīšanā nepiedalās.

               3.

               Meklēšanas un izpētes atļauju piešķir uz pieciem gadiem no dienas, kad stājas spēkā līgums par ģeoloģiskās meklēšanas un izpētes darbu veikšanu, ar tiesībām šo termiņu pagarināt saskaņā ar 31. panta 3. punktu Likumā par zemesdzīļu resursiem.

               4.

               Konkursa dokumentācijas iegādes termiņš beidzas plkst. 17.30 120. dienā pēc šā lēmuma publicēšanas Eiropas Savienības Oficiālajā Vēstnesī.

               5.

               Pieteikumu iesniegšanas termiņš dalībai konkursā beidzas plkst. 17.30 140. dienā pēc šā lēmuma publicēšanas Eiropas Savienības Oficiālajā Vēstnesī.

               6.

               Konkursa dokumentācijai atbilstošu konkursa piedāvājumu iesniegšanas termiņš beidzas plkst. 17.30 155. dienā pēc šā lēmuma publicēšanas Eiropas Savienības Oficiālajā Vēstnesī.

               7.

               Noteiktā cena konkursa dokumentācijai ir 10 000 Bulgārijas levu. Konkursa dokumentāciju var saņemt Enerģētikas ministrijā šādā adresē: 8 Triaditsa Street, Sofia, 4. punktā norādītajā termiņā pēc maksājuma uzdevuma uzrādīšanas.

               7.1.

               Summa, kas norādīta 7. punktā, jāiemaksā Enerģētikas ministrijas bankas kontā:

                           Bulgārijas Valsts bankas (БНБ) BIC kods maksājumiem levās – BNBQBGSD,

                           Bulgārijas Valsts bankas (БНБ) SWIFT kods maksājumiem valūtā – BNBQBQSF,

                           IBAN – ВG94 BNBG 9661 3000 1421 01,

                           БНБ – galvenais birojs.

               7.2.

               Maksājuma uzdevumā jābūt norādei: За конкурсни книжа за площ “Блок 1-24 Китка”, закупувани в полза на кандидата, чието име се изписва задължително на платежното нареждане (Par konkursa dokumentācijas iegādi attiecībā uz “Kitka 1.–24. bloka” teritoriju (maksājuma uzdevumā obligāti ierakstāms kandidāta nosaukums (vai vārds un uzvārds))).

               7.3.

               Persona, kas saņem konkursa dokumentāciju, kandidāta vārdā paraksta konfidencialitātes deklarāciju par dokumentācijā ietilpstošās informācijas noslēpuma glabāšanu.

               8.

               Pieteikumu iesniedzējiem dalībai konkursā jāatbilst prasībām, kas izklāstītas Likuma par zemesdzīļu resursiem 23. panta 1. punktā.

               9.

               Kandidāts (ja pieteikumu iesniedz personu grupa – katrs grupas dalībnieks) iesniedz deklarāciju, kurā apliecina, ka nepastāv nekādi apstākļi, kas minēti 2. pantā Likumā par ekonomiskajām un finansiālajām saiknēm ar uzņēmumiem, kuri reģistrēti jurisdikcijā ar preferenciālu nodokļu režīmu, ar tiem saistītajām personām un to faktiskajiem īpašniekiem (ЗИФОДРЮПДРСТЛТДС) (Bulgārijas oficiālais biļetens “Държавен вестник” Nr. 1, 2014), saistībā ar 1. punktu Papildu noteikumos vai pierādījumos par minētā likuma 4. pantā minēto situāciju esību.

               10.

               Kandidātam, uzņēmējsabiedrībai vai grupai jābūt pārvaldes līdzekļu minimumam, kuri vajadzīgi, lai paveiktu meklēšanas un izpētes darbus, atbilstot visiem šādiem nosacījumiem:

               10.1.

               kandidātam (ja pieteikumu iesniedz personu grupa – katram grupas dalībniekam) jāiesniedz rekomendācijas oriģināli, ko izdevuši uzņēmējdarbības partneri; un

               10.2.

               kandidātam (ja pieteikumu iesniedz personu grupa – katram grupas dalībniekam) jāsniedz pierādījumi par profesionālo kompetenci un pieredzi, kas uzkrāta vismaz viena projekta pārvaldībā zemesdzīļu resursu – naftas un dabasgāzes – meklēšanas un izpētes jomā.

               11.

               Kandidātam vai vismaz vienam no kandidējošās grupas dalībniekiem pēdējo trīs finanšu gadu laikā (atkarībā no dienas, kad tā ir tikusi izveidota) jābūt guvušiem pārdošanas neto ieņēmumus par kopsummu vismaz 4 000 000 Bulgārijas levu apmērā. Ja kandidāts ir grupa, kam nav juridiskās personas statuss, šajā punktā paredzēto prasību piemēro grupai kopumā, vai

               11.1.

               kandidātam (ja pieteikumu iesniedz personu grupa – katram grupas dalībniekam) jāsniedz ieteikums no bankas vai citas finanšu iestādes, kas apliecina, ka tam ir nepieciešamie finanšu resursi, lai īstenotu darbības naftas un dabasgāzes meklēšanas un izpētes jomā “Kitka 1.–24. bloka” teritorijā, vai

               11.2.

               kandidātam (ja pieteikumu iesniedz personu grupa – katram grupas dalībniekam) jāsniedz ieteikums no bankas vai citas finanšu iestādes, kas apliecina, ka tam tiks piešķirti nepieciešamie finanšu resursu, lai īstenotu darbības naftas un dabasgāzes meklēšanas un izpētes jomā “Kitka 1.–24. bloka” teritorijā.

               12.

               Konkursa dalībnieku pieteikumus izvērtēs, ņemot vērā piedāvātās darba programmas, vides aizsardzības un mācību līdzekļus, papildu labumus, apmācību, kā arī dalībnieku pārvaldības un finanšu iespējas, kā paredzēts šajā lēmumā.

               13.

               Dalībai konkursā iemaksājamā depozīta summa ir 5 000 Bulgārijas levu, kas līdz šā lēmuma 5. punktā noteiktajam termiņam jāiemaksā Enerģētikas ministrijas bankas kontā:

                           Bulgārijas Valsts bankas (БНБ) BIC kods maksājumiem levās – BNBQBGSD,

                           Bulgārijas Valsts bankas (БНБ) SWIFT kods maksājumiem valūtā – BNBGBGSF,

                           IBAN – BG75 BNBG 9661 3300 1421 03,

                           БНБ – galvenais birojs.

               14.

               Dalībai konkursā nepielaistajiem pieteikumu iesniedzējiem šos depozītus atmaksās 14 dienu laikā pēc tam, kad stājies spēkā konkursa žūrijas komisijas lēmums par kandidāta noraidīšanu.

               15.

               Izraudzītā pretendenta iemaksu atmaksās 14 dienu laikā pēc līguma parakstīšanas, bet visu pārējo pretendentu iemaksātās summas atmaksās 14 dienu laikā pēc tam, kad Bulgārijas valdības vēstnesī “Държавен вестник” publicēts Ministru Padomes lēmums par meklēšanas un izpētes atļaujas izdošanu.

               16.

               Pieteikumi dalībai konkursā un konkursa dokumentācijai atbilstoši konkursa piedāvājumi, kas saskaņā ar Likuma par zemesdzīļu resursiem 46. pantu sagatavoti bulgāru valodā, jāiesniedz Lietvedības (“Деловодство”) dienestam Enerģētikas ministrijā šādā adresē: 8 Triaditsa Street, Sofia.

               17.

               Konkursa pieteikumiem jāatbilst konkursa dokumentācijā norādītajām prasībām un nosacījumiem.

               18.

               Konkurss notiek arī tad, ja dalībai tajā pieņemts tikai viens kandidāts.

               19.

               Enerģētikas ministram tiek piešķirtas šādas pilnvaras:

               19.1.

               nosūtīt šā lēmuma tekstu publicēšanai Eiropas Savienības Oficiālajā Vēstnesī;

               19.2.

               organizēt un vadīt konkursa norisi.

               20.

               Šis lēmums publicējams Bulgārijas valdības vēstnesī “Държавен вестник” un Ministru padomes tīmekļa vietnē. Šo lēmumu publicē Varna, Beloslav, Avren, Dolni Chiflik un Byala pašvaldībā.

               21.

               Šo lēmumu saskaņā ar administratīvi procesuālo kodeksu var pārsūdzēt un iesniegt Augstākajā administratīvajā tiesā 14 dienu laikā pēc tā publicēšanas Eiropas Savienības Oficiālajā Vēstnesī.

            Ministru padomes priekšsēdētājs

         Boyko BORISOV

            Ministru padomes galvenais sekretārs

         Veselin DAKOV

            Valdības kancelejas vadītājs

         Veselin DAKOV

      PIELIKUMS
      “KITKA 1.–24. BLOKA” TERITORIJAS KOORDINĀTU ROBEŽPUNKTU SARAKSTS
      WGSe4 ģeogrāfisko koordinātu sistēma

                  No

                  ziemeļu platums

                  austrumu garums

                  1

                  43°09′38.00″

                  27°36′24.42″

                  2

                  43°09′38.00″

                  27°53′50.88″

                  3

                  43°08′41.47″

                  27°53′50.88″

                  4

                  43°08′41.47″

                  27°56′24.61″

                  krasta līnija

                  5

                  43°06′12.57″

                  27°55′24.30″

                  6

                  43°05′55.73″

                  27°54′26.25″

                  7

                  43°05′04.19″

                  27°53′25.54″

                  8

                  43°04′00.93″

                  27°53′41.97″

                  9

                  43°03′23.36″

                  27°54′28.28″

                  krasta līnija

                  10

                  42°53′23.97″

                  27°54′02.23″

                  11

                  42°53′23.97″

                  27°36′24.42″

                  12

                  43°03′24.00″

                  27°36′24.40″

                  13

                  43°03′24.00″

                  27°38′18.75″

                  14

                  43°06′36.64″

                  27°38′18.75″

                  15

                  43°06′36.64″

                  27°36′24.40″

                  izslēgtā platība

                  16

                  43°01′41.74″

                  27°52′39.73″

                  17

                  43°01′41.74″

                  27°52′52.18″

                  18

                  43°01′33.65″

                  27°52′52.18″

                  19

                  43°01′33.55″

                  27°52′39.73″

                  izslēgtā platība

                  20

                  43 00′04.43″

                  27°42′55.30″

                  21

                  43°00′04.43″

                  27°43′04.56″

                  22

                  42°59′53.66″

                  27°43′04.56″

                  23

                  42°59′53.66″

                  27°42′55.30″

                  izslēgtā platība

                  24

                  42°58′24.20″

                  27°38′49.49″

                  25

                  42°58′24.20″

                  27°40′12.28″

                  26

                  42°58′00.55″

                  27°40′12.28″

                  27

                  42°58′00.55″

                  27°38′49.49″


title: Padomes Lēmums ( 2013. gada 18. jūnijs ), ar ko ieceļ un nomaina Eiropas Profesionālās izglītības attīstības centra valdes locekļus

text:
               20.6.2013

               LV

               Eiropas Savienības Oficiālais Vēstnesis

               C 174/4

         PADOMES LĒMUMS
   (2013. gada 18. jūnijs),
   ar ko ieceļ un nomaina Eiropas Profesionālās izglītības attīstības centra valdes locekļus
   2013/C 174/02
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru, un jo īpaši tās 4. pantu (1),
   ņemot vērā Padomei iesniegtās Komisijas izvirzītās kandidatūras valdes locekļu darba ņēmēju organizāciju pārstāvju kategorijā,
   tā kā:

               (1)

               Ar 2012. gada 16. jūlija Lēmumu (2) Padome iecēla Eiropas Profesionālās izglītības attīstības centra valdes locekļus uz laikposmu no 2012. gada 18. septembra līdz 2015. gada 17. septembrim.

               (2)

               Centra valdē ir atbrīvojusies Grieķijas locekļa vieta darba ņēmēju pārstāvju kategorijā,

         IR PIEŅĒMUSI ŠO LĒMUMU.
   Vienīgais pants
   Ar šo turpmāk minētā persona ir iecelta par Eiropas Profesionālās izglītības attīstības centra valdes locekli uz atlikušo pilnvaru laiku līdz 2015. gada 17. septembrim.
   DARBA ŅĒMĒJU ORGANIZĀCIJU PĀRSTĀVJI

               GRIEĶIJA

                  Michalis KOUROUTOS kungs

      Luksemburgā, 2013. gada 18. jūnijā

            Padomes vārdā –

            priekšsēdētājs

         P. HOGAN

      (1)  OV L 39, 13.2.1975., 1. lpp.

      (2)  OV C 228, 31.7.2012., 3. lpp.